Diari Oficial de la Generalitat Valenciana


Sumari del DOGV 3911, del 05-01-2001 (2000/10317)

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució 03-EU-R de Castelló, i del projecte d'estudi de detall i estatut de l'agrupació.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10274


Organisme emissor
:   Agrupació d'Interés Urbanístic de la Unitat d'Execució 03-Eu-R de Castelló

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic de la unitat d'execució 03-EU-R de Castelló, i del projecte d'estudi de detall i estatut de l'agrupació. [2000/M10574]
  
L'Agrupació d'Interés Urbanístic de la Unitat d'Execució número 03-UER de Castelló, d'acord amb l'article 48.C), en relació amb l'article 46.3 de la Llei Reguladora de l'Activitat Urbanística, exposa al públic mitjançant aquest anunci que s'insereix en un diari d'informació general editat a la Comunitat Valenciana i en el Diari Oficial de la Generalitat Valenciana, el següent:
  
L'Agrupació d'Interés Urbanístic de la Unitat d'Execució 03-EU-R de Castelló, constituïda mitjançant document públic autoritzat en data 20 de juny de 2000 pel notari de Castelló senyor Joaquín Serrano Yuste, i inscrita en el Registre de Programes i Agrupacions d'Interés Urbanístic de la Generalitat Valenciana amb el número 94 del Llibre Tercer en data 14 de juliol de 2000, ha formulat una alternativa tècnica de programa per al desenvolupament urbanístic de la unitat d'execució 03-UE-R del Pla General de Castelló, situada en la zona est de la ciutat, entre la prolongació del carrer del Bisbe Salinas, al nord; avinguda dels Germans Bou, al sud; carrer dels Gingols o Ronda, a l'est, i carrer del Músic Perfecto Artola a l'oest. Les característiques de l'actuació es concreten en una superfície de 16.996 m2. de sòl urbà i residencial en bloc, una edificabilitat de 16.996 m2 de sòl urbà i residencial en bloc, una edificabilitat total de 16.996 m2t, un aprofitament tipus de 1 m2t/m2s i una superfície dotacional mínima a cedir a l'ajuntament de 10.652 m2.
  
Els documents que s'exposen al públic són l'alternativa tècnica, formada pel projecte d'urbanització, una memòria de programa d'actuació integrada i estudi de detall de la 03-UE-R. L'estudi de detall i el projecte d'urbanització s'exposen al públic pel termini i als efectes que disposen els articles 52 i 53 de la Llei Reguladora de l'Activitat Urbanística.
  
En la memòria de programa s'indiquen les determinacions del Pla General per a l'actuació integrada i les previsions del programa segons determina l'article 29 de la Llei Reguladora de l'Activitat Urbanística. El projecte d'urbanització es compon de memòria, plec de prescripcions, descripció de les obres, pressupost, plans i annexos. L'estudi de detall es compon d'una memòria informativa, una memòria justificativa, ordenances o normativa i plànols, aquest document té com a finalitat principal fixar les alineacions i ordenar els volums, dins de les condicions, límits i previsions del Pla General. Així mateix, s'exposen al públic el document constitutiu de l'agrupació d'interés urbanístic, els estatuts socials i acords de l'agrupació d'interés urbanístic que aproven els documents que s'exposen al públic.
  
Amb la presentació de l'alternativa tècnica i altres documents que l'acompanyen, la referida agrupació d'interés urbanístic pretén l'adjudicació del programa d'actuació integrada per al desenvolupament urbanístic de la unitat d'execució 03-UE-R, en règim d'adjudicació preferent que d'acord amb l'article 50.2B) de la Llei Reguladora de l'Activitat Urbanística, ha sol·licitat a l'Ajuntament de Castelló de la Plana.
  
Per a seguir el procediment d'adjudicació del programa d'actuació integrada de la unitat d'execució 03-UE-R, s'utilitza el procediment simplificat establit en l'article 48 de la Llei Reguladora de l'Activitat Urbanística. Els documents abans referits s'han protocol·litzat mitjançant acta en la Notaria del senyor Joaquín Serrano Yuste, situada a la plaça de Santa Clara, 12-5é, de Castelló de la Plana, així mateix, un exemplar de l'alternativa tècnica, memòria del programa, estudi de detall, estatuts de l'agrupació d'interés urbanístic i altres documents anteriorment esmentats, s'han dipositat en l'Ajuntament de Castelló de la Plana, plaça Major, 1, de Castelló de la Plana, el dia 5 de desembre de 2000 mitjançant sol·licitud en què figura el número de Registre General d'Entrada 73677.
  
Aquesta informació pública té caràcter de simultani concurs públic per a la selecció de l'urbanitzador.
  
Qualsevol persona podrà, en el termini de 20 dies hàbils, comptats des de la publicació d'aquest anunci en el Diari Oficial de la Generalitat Valenciana, comparéixer en la referida notaria per a obtindre còpia de l'acta, o sol·licitar que se li exhibisca. Així mateix, podrà consultar en l'Ajuntament de Castelló de la Plana, plaça Major, 1, Secció d'Urbanisme i Obres, els documents i les actuacions derivades de la documentació dipositada, i podrà presentar per a la incorporació a aquesta, davant l'Ajuntament de Castelló de la Plana, les al·legacions que considere convenients i per a incorporar-les a les actuacions seguides, podran presentar-se alternatives tècniques que pretenguen competir amb l'exposada al públic.
  
En els cinc dies següents al venciment del termini d'informació pública, abans indicat qualsevol persona podrà presentar proposicions juridicoeconòmiques en plica tancada a qualsevol alternativa o alternatives presentades.
  
L'acte d'obertura de pliques tindrà lloc en la següent data hàbil a la conclusió del termini per a presentar-les, sempre que queden degudament acreditats els punts exigits en l'article 48-1C) en relació amb l'article 46 de la Llei Reguladora de l'Activitat Urbanística.
  
Totes les actuacions podran ser objecte de consulta i al·legacions pels interessats durant els 10 dies següents a l'acte d'obertura de pliques i durant tot el procediment podran consultar-se en l'Ajuntament de Castelló de la Plana, Secció d'Urbanisme i Obres, les al·legacions i alternatives tècniques que s'hi presenten.
  
Cosa que es fa pública perquè en prengueu coneixement als efectes indicats anteriorment i als establits en l'article 57 de la Llei Reguladora de l'Activitat Urbanística i 152 del Reglament de Planejament.